CELEX: 31981R3134
Language: el
Date: 1981-10-30 00:00:00
Title: Κανονισμός (EOK) αριθ. 3134/81 τής Επιτροπής τής 30ής Οκτωβρίου 1981 περί τροποποιήσεως τού κανονισμού (EOK) αριθ. 2785/80 περί τών λεπτομερειών εφαρμογής τού κανονισμού (EOK) αριθ. 2967/76 περί καθορισμού κοινών κανόνων γιά τήν περιεκτικότητα σέ νερό τών κατεψυγμένων καί υπερκατεψυμένων αλεκτόρων, ορνίθων καί ορνιθίων

Avis juridique important

|

31981R3134

Κανονισμός (EOK) αριθ. 3134/81 τής Επιτροπής τής 30ής Οκτωβρίου 1981 περί τροποποιήσεως τού κανονισμού (EOK) αριθ. 2785/80 περί τών λεπτομερειών εφαρμογής τού κανονισμού (EOK) αριθ. 2967/76 περί καθορισμού κοινών κανόνων γιά τήν περιεκτικότητα σέ νερό τών κατεψυγμένων καί υπερκατεψυμένων αλεκτόρων, ορνίθων καί ορνιθίων  

Επίσημη Εφημερίδα αριθ. L 312 της 31/10/1981 σ. 0059 - 0059 Ισπανική ειδική έκδοση: Κεφάλαιο 03 τόμος 23 σ. 0161  Πορτογαλική ειδική έκδοση : Κεφάλαιο 03 τόμος 23 σ. 0161 

***** ΚΑΝΟΝΙΣΜΟΣ (ΕΟΚ) αριθ. 3134/81 ΤΗΣ ΕΠΙΤΡΟΠΗΣ  της 30ής Οκτωβρίου 1981  περί τροποποιήσεως του κανονισμού (ΕΟΚ) αριθ. 2785/80 περί των λεπτομερειών εφαρμογής του κανονισμού (ΕΟΚ) αριθ. 2967/76 περί καθορισμού κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (1), όπως τροποποιήθηκε τελευταία από την πράξη προσχωρήσεως της Ελλάδος,  τον κανονισμό (ΕΟΚ) αριθ. 2967/76 του Συμβουλίου της 23ης Νοεμβρίου 1976 περί καθορισμού κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων (2), όπως τροποποιήθηκε τελευταία από τον κανονισμό (ΕΟΚ) αριθ. 2835/80 (3), και ιδίως το άρθρο 8 εδάφιο τρίτο,  Εκτιμώντας:  ότι η εφαρμογή των πρακτικών λεπτομερειών ελέγχου σύμφωνα με το άρθρο 3 παράγραφος 2 του κανονισμού (ΕΟΚ) αριθ. 2967/76 καθυστέρησε σε ορισμένα Κράτη μέλη· ότι πρέπει κατά συνέπεια να τροποποιηθούν οι διατάξεις που προβλέπονται στον κανονισμό (ΕΟΚ) αριθ. 2785/80 της Επιτροπής (4) σχετικά με τη διαβίβαση των στατιστικών εκθέσεων για τους ελέγχους που έχουν γίνει·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 2785/80 αντικαθίσταται από το επόμενο κείμενο:  «Άρθρο 5  Τα Κράτη μέλη διαβιβάζουν στην Επιτροπή τα αποτελέσματα των ελέγχων που πραγματοποιήθηκαν σύμφωνα με τον κανονισμό (ΕΟΚ) αριθ. 2967/76 κατά τη διάρκεια των πρώτων έξι μηνών διενεργείας των εν λόγω ελέγχων. Τα αποτελέσματα υποβάλλονται το αργότερο ένα μήνα μετά την εν λόγω περίοδο.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 77.  (2) ΕΕ αριθ. L 339 της 8. 12. 1976, σ. 1.  (3) ΕΕ αριθ. L 292 της 1. 11. 1980, σ. 75.  (4) ΕΕ αριθ. L 288 της 31. 10. 1980, σ. 13.